open-index/open-wikipedia-markdown huggingface dataset:
Rita Tushingham

**Rita Tushingham** (s. 14. maaliskuuta 1942 Liverpool, Yhdistynyt kuningaskunta) on brittiläinen näyttelijä. Hän on näytellyt muun muassa 1960-luvun elokuvissa *[[Hunajan maku]]*, *[[Tohtori Živago (elokuva)|Tohtori Živago]]* ja *[[Temppu – ja miten se tehdään]]*, josta hän oli Golden Globe -&#8288;ehdokkaana. Esikoisroolistaan *Hunajan maussa* Tushingham sai Golden Globen, Bafta-palkinnon ja Cannesin elokuvajuhlien parhaan naisnäyttelijän palkinnon.

Nuori Tushingham ei ollut suurine silmineen perinteisellä tavalla kaunis, mistä oli hänelle etua realistiseen ilmaisuun pyrkivän uuden brittielokuvan ohjaajien etsiessä 1960-luvun alussa uusia kasvoja arkisiin tarinoihinsa.

Tushingham varttui ruokakauppiaan tyttärenä Liverpoolissa, kävi sihteeriopiston mutta halusi jo nuorena näyttelijäksi ja kävi myös Shelagh Elliott-Clarken esittävien taiteiden koulua. Hän sai teatteruransa alkuun päästessään näyttämömestarin apulaiseksi Liverpool Playhouse -&#8288;teatteriin. Hänen ensimmäinen elokuvaroolinsa oli pääosa Tony Richardsonin draamaelokuvassa *Hunajan maku* (1961).

Tushingham asui 1980-luvun alusta lähtien parikymmentä vuotta Kanadan Torontossa toisen aviomiehensä, irakilaissyntyisen elokuvaajan Ousama Rawin kanssa.

Tushingham on näytellyt uransa aikana noin 50 elokuvassa ja parissakymmenessä televisiotuotannossa.

## Valikoitu filmografia
*1961: Hunajan maku (*A Taste of Honey*)
*1963: Vihreäsilmäinen tyttö (*Girl with Green Eyes*)
*1963: He ajavat öisin (*The Leather Boys*)
*1965: Tohtori Živago (*Doctor Zhivago*)
*1965: Temppu – ja miten se tehdään (*The Knack... And How to Get It*)
*1966: Nainen ja saalistaja (*The Trap*)
*1968: Diamonds For Breakfast
*1969: Oudot huoneet (*The Bed Sitting Room*)
*1969: Opettaja (*The Guru*)
*1973: Suunnitelma (*Situation*)
*1975: Kosto on minun (*The Human Factor*)
*1975: Raakelin mies (*Ish Rachel*)
*1976: Vihreät silmät (*Green Eyes*)
*1982: Huijari Felix Krullin tunnustukset (*Bekenntnisse des Hochstaplers Felix Krull*)
*1986: Mustat muistot (*A Judgement in Stone*)
*1986: Tahto (*Flying*)
*1995: Elämän teatteri (*An Awfully Big Adventure*)
*1997: Ihon alla (*Under the Skin*)
*1999: Kaltevalla pinnalla (*Out of Depth*)
*2004: Being Julia
*2021: Last Night in Soho

## Lähteet

## Aiheesta muualla

*
*
Vaskiluodon rautatieasema

**Vaskiluodon rautatieasema** on rautatieliikennepaikka Pohjanmaan Vaasassa rataosuudella Seinäjoki–Vaasa. Rata Vaasaan avattiin 1883, ja rataa jatkettiin Vaskiluodon satamaan seitsemän vuotta myöhemmin. Radan kustannuksista kaksi kolmasosaa maksoi valtio ja loput silloinen Nikolainkaupunki. Paikalle rakennettiin ajalleen harvinainen puinen Bruno Granholmin suunnittelema yhdistetty tavaramakasiini-asemarakennus. Henkilöliikennettä radalla on ollut kolmeen otteeseen: Vuonna 1965, vuosina 1972–1973 sekä pisimpään vuosina 1977–1992. Sataman alueella toiminut henkilöliikenteen seisake toimi 1985–1992 nimellä Vaasan satama. Asemarakennus kuuluu Museoviraston valtakunnallisesti merkittävien rakennettujen kulttuuriympäristöjen luetteloon. 

Radalla on nykyään vähän tavaraliikennettä ja jopa sen sulkemista on suunniteltu, mutta radan on kuitenkin nähty olevan elinkeinoelämälle hyödyllinen, ja se on päätetty kunnostaa. Laajoja ratapiha-alueita on purettu 2000-luvulla.

## Lähteet

  

## Aiheesta muualla
* Kuva Vaskiluodon asemarakennuksesta
Yhden illan juttu

**Yhden illan juttu** on 24. elokuuta 2016 Liv-kanavalla alkanut keskusteluohjelma. Ohjelmassa psykoterapeutti Maaret Kallio tapaa jokaisessa jaksossa yhden tunnetun suomalaisen miehen, jossa he kertovat heidän elämänsä merkittävistä hetkistä ja tulevaisuuden haaveista.

## Jaksot

## Lähteet
Julius Lindberg

**Adolf Julius Lindberg** (2. elokuuta 1874 Porvoon maalaiskunta – 4. heinäkuuta 1953 Helsinki) oli suomalainen kirkkoherra, lääninrovasti ja ruotsalaisen kansanpuolueen kansanedustaja.

Lindbergin vanhemmat olivat perämies Adolf Lindberg ja Karolina Fredriksson. Hän pääsi ylioppilaaksi Porvoon lyseosta 1893 ja suoritti Helsingin yliopistossa teologian erotutkinnon 1896. Lindberg vihittiin papiksi 1896 ja hän suoritti pastoraalitutkinnon 1900. Hän valmistui vielä filosofian kandidaatiksi 1904 ja filosofian maisteriksi 1907.

Lindberg toimi Loviisan kirkkoherran apulaisena, vt. kirkkoherrana ja Loviisan sairaalan saarnaajana 1896–1897, Someron vt. kappalaisena 1897–1898 ja Porvoon kirkkoherran apulaisena 1898–1900. Hän oli saarnaajana ja uskonnonopettajana Haminan kadettikoulussa 1900–1903. Tämän jälkeen Lindberg toimi Pietarsaaren ja Pietarsaaren maaseurakunnan kappalaisena 1904–1907, kansakouluntarkastajana ja uskonnonopettajana Pietarsaaressa 1904–1921, Pietarsaaren maaseurakunnan kirkkoherrana 1907–1921 ja Kirkkonummen kirkkoherrana 1921–1951. Hän oli myös Pietarsaaren rovastikunnan lääninrovastina 1918–1921, Raaseporin lääninrovastina 1929–1951 ja Porvoon tuomiokapitulin asessorina 1932–1938. Lindberg toimi myös Människovännen-lehden toimittajana 1912–1921.

Lindberg oli kansanedustajana 1914–1917 edustaen Vaasan läänin pohjoista vaalipiiriä ja 1922–1924 edustaen Uudenmaan läänin vaalipiiriä. Hän oli presidentin valitsijamiehenä vuoden 1925 presidentinvaaleissa ja hän toimi Pietarsaaren maalaiskunnan kunnanvaltuuston puheenjohtajana. Lindeberg oli Finlands svenska söndagsskolförbundin puheenjohtajana ja kuului Suomen lähetysseuran ja Suomen ruotsalaisen pappisliiton hallitukseen sekä Suomen kirkon pappisliiton keskushallitukseen.

Julius Lindberg oli naimisissa vuodesta 1900 Ida Maria Fredrika Ekroosin kanssa.

## Teoksia
* *Jakobstads folkskolor 1908-1918 : berättelse*. Jakobstad 1918

## Lähteet
Jaakko Loppi

**Juho Jaakko Loppi** (28. syyskuuta 1874 Ilmajoki – 30. tammikuuta 1946 Tyrnävä) oli suomalainen kansakoulunopettaja, maanviljelijä  ja Maalaisliiton kansanedustaja.

Lopin vanhemmat olivat talollinen Juha Keski-Loppi ja Susanna Kreeta Latva-Röyskö. Hän kävi kansakoulun ja valmistui kansakoulunopettajaksi 1906 Rauman opettajaseminaarista. Loppi oli kansakoulunopettajana Jaakkimassa 1906–1922, Isossakyrössä 1922–1927 ja Siikajoella 1927–1940. Viimeksi hän toimi maanviljelijänä Tyrnävällä 1940–1946

Loppi oli kansanedustajana 1919–1922 edustaen Viipurin läänin itäistä vaalipiiriä. Hän oli myös Siikajoen kunnanvaltuuston puheenjohtajana.

Jaakko Loppi oli naimisissa vuodesta 1907 Eeva Maria Viisaisen kanssa.

## Lähteet
Kyokushinin Japanin mestaruuskilpailut

**Kyokushinin Japanin mestaruuskilpailut** (*All Japan Championships*) on vuosittain järjestettävä Kyokushin mestaruuskilpailut, joka käydään loppuvuodesta marraskuussa. Sitä on järjestetty vuodesta 1969 lähtien ja se käydään avoimessa painoluokassa. Historian menestynein ottelija on ollut Hajime Kazumi, joka on turnauksen viisinkertainen mestari.

## Tulokset

## Mitalitaulukko

## Menestyneimmät ottelijat

## Katso myös
*Kyokushinin painoluokalliset Japanin mestaruuskilpailut

## Lähteet
Matti Niilekselä

**Matts (Matti) Niilekselä** (13. lokakuuta 1874 Pulkkila – 25. heinäkuuta 1957 Rantsila) oli suomalainen maanviljelijä ja Maalaisliiton kansanedustaja.

Niilekselän vanhemmat olivat maanviljelijä Matti Laukka ja Anna Maria Laurinperttu. Hän kävi keskikoulun ja toimi maanviljelijänä Pulkkilassa 1896–1933. Niilekselä oli myös Pulkkilan kunnan rahastonhoitajana ja kirjurina 1902–1907 ja 1919–1925.  

Niilekselä oli kansanedustajana 1927–1930 edustaen Oulun läänin eteläistä vaalipiiriä. Hän oli presidentin valitsijamiehenä vuoden 1925 presidentinvaaleissa ja kuului Oulun läänin eteläisen vaalipiirin keskuslautakuntaan. Niilekselä oli myös Pulkkilan kuntakokouksen puheenjohtajana ja Pulkkilan kunnallislautakunnan esimiehenä.

Matti Niilekselä oli naimisissa vuodesta 1901 Anna Maria Sippon kanssa.

## Lähteet
F1nnmade

**F1nnmade** on 30. maaliskuuta 2014 MTV Max-kanavalla alkanut televisio-ohjelma, sekä Mauri Nurmen kirjoittama ja Mistake Median 3. marraskuuta 2014 julkaisema moottoriurheilukirja, jossa käydään läpi suomalaisten Formula 1 -kuljettajien, yhteistyökumppaneiden ja lajin parissa työskentelevien henkilöiden mielenkiintoisimmat tarinat.

## Jaksot

## Lähteet
Amanda Harkimo

**Amanda Harkimo** (s. 30. marraskuuta 1990 Sipoo) on suomalainen tositelevisioesiintyjä ja DJ. Hän nousi julkisuuteen vuonna 2011 *[[Big Brother 2011|Big Brotherista]]*, jossa hän oli mukana 39 päivää. Sen jälkeen hän on esiintynyt tositelevisiosarjoissa *[[Martina ja hengenpelastajat]]*, *[[Paratiisihotelli|Ruotsin Paratiisihotelli]]* sekä *[[Viidakon tähtöset]]*, jonka hän voitti kolmannella kaudella. Hän esiintyi myös *[[Hottikset]]*-sarjan toisella tuotantokaudella syksyllä 2016. Hän on mukana Nelosen tositelevisio-ohjelmassa *[[Julkkisselviytyjät]]*. Fox-kanavalla alkoi maaliskuussa 2017 ohjelma *Amanda ja pelimiehet*, jossa Harkimo vierailee NHL- ja KHL-kaupungeissa ja tapaa suomalaisia jääkiekkoilijoita. Keväällä 2018 hän oli mukana ''Temptation Island Suomessa'' yhtenä sinkkunaisista ja tammikuussa 2021 sarjassa *[[Sinkut paljaana]]*. Harkimo osallistui keväällä 2022 Nelosella ja Ruutu-suoratoistopalvelussa esitettyyn tosi-tv-ohjelmaan *Erikoisjoukot*.

DJ:nä Harkimo on toiminut muun muassa Weekend Festivaaleilla, Jokereiden peleissä ja Suomessa järjestettyjen jääkiekon maailmanmestaruuskilpailujen virallisena DJ:nä. Hän aloitti DJ-työt 16-vuotiaana.

Harkimo tuomittiin marraskuussa 2025 sakkorangaistukseen rattijuopumuksesta ja huumausaineen käyttörikoksesta. Pysäytettäessä toukokuussa 2025 Harkimon hallusta oli löydetty marihuanaa. Verikoe oli paljastanut kokaiinin käytön. Harkimo valehteli kokaiinin käytöstään tiedotusvälineille, mutta kertoi lopulta poliisille ottaneensa "3-4 vetoa kokaiinia" alkoholin käytön yhteydessä. 

Amanda Harkimon isä on liikemies-poliitikko Harry ”Hjallis” Harkimon veli Roy Juhani Harkimo (1955–2025). Amanda Harkimo on myös Hjallis Harkimon kummityttö. 

## Lähteet

## Aiheesta muualla
*
Peter Matthews

**Peter Matthews** (s. 13. marraskuuta 1989) on jamaikalainen pikajuoksija. Hän edustaa Racers Track Clubia ja on pituudeltaan 189 cm.

Matthews saavutti Shenzhenin universiadeissa 2011 hopeaa 400 metrin juoksussa ajalla 45,62. Pekingin MM-kilpailuissa 2015 hän karsiutui 400 metrin välierissä ja kuului neljänneksi sijoittuneeseen Jamaikan 4&nbsp;×&nbsp;400&nbsp;metrin viestijoukkueeseen. Rio de Janeiron olympialaisissa 2016 hän juoksi avausosuuden hopeaa saaneessa Jamaikan 4&nbsp;×&nbsp;400&nbsp;metrin viestijoukkueessa. Hän kuului samalla matkalla Jamaikan pronssijoukkueeseen IAAF World Relays -kilpailuissa 2017. Gold Coastin Kansainyhteisön kisoissa 2018 hän juoksi alkuerissä Jamaikan 4&nbsp;×&nbsp;400 metrin viestijoukkueessa, joka toisella kokoonpanolla sai loppukilpailussa pronssia.

## Henkilökohtaiset ennätykset

### Ulkoradat

## Lähteet
Aki Hintsa: Voittamisen anatomia

**Aki Hintsa: Voittamisen anatomia** on Oskari Saaren kirjoittama ja WSOY:n kustantama kirja, joka julkaistiin 4. maaliskuuta 2015. Kirja kertoo Aki Hintsan elämästä.

## Lähteet
Saint Vincent ja Grenadiinit kesäolympialaisissa 2004

**[[Saint Vincent ja Grenadiinit]]** osallistui **[[Kesäolympialaiset 2004|Ateenan kesäolympialaisiin vuonna 2004]]** joukkueella, johon kuului kaksi yleisurheilijaa ja yksi uimari. Lipunkantajana avajaisissa toimi naispikajuoksija Natasha Mayers, joka oli myös joukkueen ainoa, joka pääsi jatkoon alkueristä. Maa ei vieläkään voittanut olympiamitalia.

## Joukkue
### Uinti

*Donnie Defreitas - Miesten 50 metrin vapaauinti ja 100 metrin selkäuinti

### Yleisurheilu

*Andy Grant - Miesten 800 metrin juoksu
*Natasha Mayers - Naisten 100 metrin juoksu

## Lähteet
Saint Vincent ja Grenadiinit kesäolympialaisissa 2000

**[[Saint Vincent ja Grenadiinit]]** osallistui **[[Kesäolympialaiset 2000|Sydneyn kesäolympialaisiin vuonna 2000]]** joukkueella, johon kuului kaksi uimaria ja kaksi yleisurheilijaa. Lipunkantajana avajaisissa toimi maratoonari Pamenos Ballantyne. Saint Vincent ja Grenadiinit ei saavuttanut kisoissa yhtäkään mitalia.

## Joukkue
### Uinti

Saint Vincent ja Grenadiinit sai kisoihin kaksi uimaria, mutta kumpikaan heistä ei päässyt jatkoon alkueristä.

*Stephenson Wallace - Miesten 50 metrin vapaauinti
*Teran Matthews - Naisten 50 metrin vapaauinti 

### Yleisurheilu

*Pamenos Ballantyne - Miesten maraton
*Natasha Mayers - Naisten 100 metrin juoksu

## Lähteet
Lennart Byman

**Lennart Leander (L. L.) Byman** (14. marraskuuta 1875 Helsinki – 3. maaliskuuta 1947 Helsinki) oli suomalainen kirkkoherra, rovasti ja ruotsalaisen kansanpuolueen kansanedustaja.

Bymanin vanhemmat olivat räätälimestari Leander Byman ja Mathilda Sofia Johansson. Hän pääsi ylioppilaaksi Helsingin ruotsalaisesta normaalilyseosta 1894 ja suoritti Helsingin yliopistossa teologian erotutkinnon 1898. Byman vihittiin papiksi 1898 ja hän suoritti pastoraalitutkinnon 1901.

Byman toimi Hausjärven vt. pitäjänapulaisena 1898–1899, Hämeenlinnan vankilan vt. saarnaajana ja Hämeenlinnan kappalaisen apulaisena 1899 ja Sipoon vt. kappalaisena 1900. Hän oli Helsingin ruotsalais-suomalaisen seurakunnan komministerin apulaisena 1900–1906, Sipoon kirkkoherran apulaisena 1902–1903, Elimäen vt. kirkkoherrana ja vt. pitäjänapulaisena 1904 sekä Suomen Luterilaisessa Evankeliumiyhdistyksessä matkasaarnaajana 1900–1907 ja yhdistyksen sihteerinä ja yliasiamiehenä 1900–1922. Tämän jälkeen Byman toimi Sörnäisten ruotsalaisessa seurakunnassa vt. komministerinä 1906–1907 ja komministerinä 1907–1932, Svenska Lutherska Evangeliföreningen -yhdistyksen sihteerinä 1922–1935 sekä oli Espoon kirkkoherrana 1932–1947 ja Porvoon tuomiokapitulin asessorina 1941–1944. Hän oli toimittajana *[[Barnavännen]]*-lehdessä 1901–1906 ja *[[Sändebudet]]*-lehdessä 1904. Byman sai rovastin arvon 1932.

Byman oli kansanedustajana touko–syyskuussa 1922 edustaen Uudenmaan läänin vaalipiiriä. Hän tuli eduskuntaan ruotsalaisten Eirik Hornborgin tilalle.

Lennart Byman oli naimisissa 1898–1927 Agnes Maria Erikssonin kanssa ja vuodesta 1928 Esther Augusta Dahlströmin kanssa.

## Teoksia
Nimellä *L. L. Byman*:
* *Dom och tröst : betraktelse öfver 1 Joh. 3: 20, 21 ; stenografiskt upptecknad*. Lutherska Evangeliföreningen, Helsingfors 1906
* *Upp till Jerusalem! : predikan, hållen vid invigningen af Luth. evangeliföreningens bönehus i Berghäll Fastlagssöndagen den 25 februari 1906 : stenografiskt upptecknad*. Lutherska Evangeliföreningen, Helsingfors 1906
* *Svärmiska religiösa rörelser : deras bibliska och psykologiska bakgrund*. Söderström, Helsingfors 1927
* *Pingstväckelsen i Norden : kritiskt belyst : avhandling för synodalmötet i Borgå stift 1937*. Helsingfors 1936
* *Om den heliga nattvarden* ; av L. L. B. Författaren, Helsingfors 1943
* *Skriftskolans frukt* ; av L. L. B. Esbo församling, Esbo 1945
* *Tro och lära*. Svenska Lutherska Evangeliföreningen i Finaland, Helsingfors 1945, 1965

## Lähteet
Nathon Allen

**Nathon Allen** (s. 28. lokakuuta 1995) on jamaikalainen pikajuoksija. Hän on pituudeltaan 178 cm.

Allen saavutti Eugenen alle 20-vuotiaiden MM-kilpailuissa 2014 pronssia 4&nbsp;×&nbsp;400&nbsp;metrin viestissä. 400 metrin juoksussa hän karsiutui välierissä. Rio de Janeiron olympialaisissa 2016 hän juoksi toisen osuuden hopeaa saaneessa Jamaikan 4&nbsp;×&nbsp;400&nbsp;metrin viestijoukkueessa. Lontoon MM-kilpailuissa 2017 hän sijoittui 400 metrillä viidenneksi. Hän saavutti 2019 hopeaa 4&nbsp;×&nbsp;400&nbsp;metrin viestissä sekä IAAF World Relays -kilpailuissa että Dohan MM-kilpailuissa. Hän saavutti Dohassa hopeaa myös 4&nbsp;×&nbsp;400&nbsp;metrin sekaviestissä. Vuodelle 2021 siirretyissä Tokion olympialaisissa hän karsiutui 400 metrin alkuerissä. Hän saavutti Eugenen MM-kilpailuissa 2022 hopeaa 4&nbsp;×&nbsp;400&nbsp;metrin viestissä ja keskeytti 400 metrin välieräjuoksun.

## Henkilökohtaiset ennätykset

### Ulkoradat

## Lähteet
Holguín (provinssi)

**Holguín** on yksi Kuuban provinsseista.  Se sijaitsee maan itäosassa. Se on Kuuban asukasluvultaan kolmanneksi suurin provinssi 1,04 miljoonalla asukkaallaan. 

## Kunnat
* Antilla
* Báguanos
* Banes
* Cacocum
* Calixto García
* Cueto
* Frank País
* Gibara
* Holguín
* Mayarí
* Moa
* Rafael Freyre
* Sagua de Tánamo
* Urbano Noris

## Lähteet

## Aiheesta muualla
Artemisa (provinssi)

**Artemisa** on yksi Kuuban provinsseista.  Se sijaitsee maan länsiosassa. Sen pinta-ala on 4003 neliökilometriä ja vuonna 2015 arvioitu väkiluku noin 500&nbsp;000. 

Artemisa on rehevää viljelysmaata. San Antonio de los Bañosin kaupunki on kuuluisa taiteilijoistaan ja elokuvakoulustaan. Matkailijota houkuttavat myös pohjoispuolen rannat ja retkeily Sierra del Rosarion vuorenrinteillä.

## Kunnat
* Mariel
* Guanajay
* Caimito
* Bauta
* San Antonio de los Baños
* Güira de Melena
* Alquízar
* Artemisa
* Bahía Honda
* Candelaria
* San Cristóbal

## Lähteet
Saint Vincent ja Grenadiinit kesäolympialaisissa 2008

**Saint Vincent ja Grenadiinit** osallistui Pekingin olympialaisiin vuonna 2008 kaikkien aikojen pienimmällä joukkueellaan, johon kuului vain kaksi yleisurheilijaa. Heistä Kineke Alexander toimi maan lipunkantajana avajaisissa.
Saint Vincent ja Grenadiinit ei ole vieläkään voittanut yhtään mitalia olympialaisissa.

## Joukkue
### Yleisurheilu

Saint Vincent ja Grenadiinien joukkueen molemmat urheilijat osallistuivat pikajuoksuihin. Kumpikaan ei päässyt jatkoon alkuerästään.

*Jared Lewis - Miesten 100 metrin juoksu
*Kineke Alexander - Naisten 400 metrin juoksu

## Lähteet
Richard Hammondin koeajossa

**Richard Hammondin koeajossa** () on yhdysvaltalainen tositelevisiosarja. Sarjassa seurataan Top Gear -ohjelmasta tutun juontajan Richard Hammondin matkaa yhdysvalloissa testaamassa erilaisia järeitä ja vaarallisiakin koneita. Sarja alkoi yhdysvaltalaisella BBC America-kanavalla 14. huhtikuuta 2012. Suomessa sarjan esittäminen alkoi MTV Max-kanavalla 27. helmikuuta 2014.
Camagüey (provinssi)

**Camagüey** on yksi Kuuban provinsseista. Sen pinta-ala on 15&nbsp;386 neliökilometriä ja vuonna 2015 arvioitu väkiluku noin 773&nbsp;600. 

Camagüeyn maasto on enimmäkseen tasaista ja soveltuu hyvin karjankasvatukseen. Provinssin eteläosassa on myös kukkuloita. Pohjoisrannalla on Sabana-Camagüeyn saaristo, etelässä Jardines de la Reinan saaristo. 

## Kunnat
* Camagüey
* Carlos Manuel de Céspedes
* Esmeralda
* Florida
* Guáimaro
* Jimaguayú
* Minas
* Najasa
* Nuevita
* Santa Cruz del Sur
* Sibanicú
* Sierra de Cubitas
* Vertientes

## Lähteet
Ciego de Ávila (provinssi)

**Ciego de Ávila** on yksi Kuuban provinsseista.  Se sijaitsee maan keskiosassa. Sen pinta-ala on 6972 neliökilometriä ja vuonna 2015 arvioitu väkiluku noin 433&nbsp;000. 

Provinssin pääkaupunki on Ciego de Ávila. 

Kuuban suurin järvi, Laguna de la Leche (66 km2) sijaitsee tässä provinssissa. Se on saanut maitojärveä tarkoittavan nimensä siitä että vedenalaiset kalkkiesiintymät tekevät sen vedestä maitomaista.

## Kunnat
* Baraguá
* Bolivia
* Chambas
* Ciego de Ávila
* Ciro Redondo
* Florencia
* Majagua
* Morón
* Primero de Enero
* Venezuela

## Lähteet

## Aiheesta muualla
* Ciego de Ávila Province  *Lonely Planet*
Oskari Herttua

**Oskari Mikko (Mikko Oskari) Herttua** (23. huhtikuuta 1876 Ylistaro – 4. lokakuuta 1953 Seinäjoki) oli suomalainen toimitusjohtaja, talousneuvos ja suomalaisen puolueen kansanedustaja.

Herttuan vanhemmat olivat maanviljelijä Mikko Herttua ja Anna Juliana Luoma. Hän kävi kansakoulun ja sen jälkeen kansanopiston 1897 ja maamieskoulun 1901. Herttua toimi maanviljelijänä Ylistarossa. Hän oli tilanhoitajana Ilmajoella 1902–1903, Suomen Ayrshire-yhdistyksen neuvojana Oulun läänin Pyhäjärvellä 1903–1904, Keski-Suomen maanviljelysseuran maatalousneuvojana 1904–1906, Etelä-Pohjanmaan maanviljelysseuran maatalousneuvojana 1906–1908 sekä Keski-Pohjanmaan maanviljelysseuran sihteerinä ja maa- ja karjatalouskonsulenttina 1909–1917. Tämän jälkeen Herttua oli Osuusteurastamo Itikan johtajana Seinäjoella 1917–1923, Tornion teurastamon johtajana 1923–1925, Maakuntain-Osake-Pankin Seinäjoen konttorin johtajana 1925–1932 ja Alkoholiliikkeen Seinäjoen konttorin johtajana 1932–1942. Hän sai talousneuvoksen arvon 1946. 

Herttua oli kansanedustajana 1911–1914 edustaen Vaasan läänin pohjoista vaalipiiriä. Hän kuului Seinäjoen kunnanvaltuustoon ja kauppalanvaltuustoon. Herttua oli muun muassa Keski-Pohjanmaan osuuskaupan hallintoneuvoston ja Seinäjoen osuuskaupan hallintoneuvoston puheenjohtajana ja Osuusteurastamo Itikan johtokunnan ja Etelä-Pohjanmaan maataloustuottajain liiton varapuheenjohtajana. 

Oskari Herttua oli naimisissa vuodesta 1907 Sanni Maria Hannukselan kanssa.

## Lähteet
Fitzroy Dunkley

**Fitzroy Dunkley** (s. 20. toukokuuta 1993) on jamaikalainen pikajuoksija. Hän edustaa LSU-seuraa ja on pituudeltaan 188 cm.

Dunkley kilpaili vuoteen 2014 saakka kolmiloikassa ja korkeushypyssä sekä osallistui 4&nbsp;×&nbsp;400&nbsp;metrin viestijuoksuihin. Vuodesta 2015 hän on kilpaillut pikajuoksuissa päämatkanaan 400 metrin juoksu.

Dunkley karsiutui Portlandin MM-hallikilpailuissa 2016 400 metrin välierissä ja kuului neljänneksi sijoittuneeseen Jamaikan viestijoukkueeseen. Rio de Janeiron olympialaisissa 2016 hän karsiutui 400 metrin alkuerissä ja juoksi toisen osuuden hopeaa saaneessa Jamaikan 4&nbsp;×&nbsp;400&nbsp;metrin viestijoukkueessa.

## Henkilökohtaiset ennätykset

### Ulkoradat

### Sisäradat

## Lähteet
Saint Vincent ja Grenadiinit kesäolympialaisissa 1996

**[[Saint Vincent ja Grenadiinit]]** osallistui Atlantan olympialaisiin vuonna 1996 kahdeksan yleisurheilijan joukkueella. Lipunkantajana avajaisissa toimi pikajuoksija Eswort Coombs, joka oli myös joukkueen parhaiten menestynyt pääsemällä miesten 400 metrin juoksun välieriin saakka. Tämä oli Saint Vincent ja Grenadiinien suurin olympiajoukkue koskaan, mutta mitaleita ei tullut maalle. 

## Joukkue
### Yleisurheilu

*Joel Mascoll - Miesten 100 metrin juoksu ja 4x100 metrin viesti
*Eswort Coombs - Miesten 400 metrin juoksu ja 4x100 sekä 4x400 metrin viestit
*Pamenos Ballantyne - Miesten maraton
*Kambon Sampson - Miesten 4x100 ja 4x400 metrin viestit
*Kahlil Cato - Miesten 4x100 metrin viesti
*Thomas Dickson - Miesten 4x400 metrin viesti
*Eversley Linley - Miesten 4x400 metrin viesti
*Natalie Martindale - Naisten 100 metrin juoksu

## Lähteet
Javon Francis

**Javon Francis** (s. 14. joulukuuta 1994) on jamaikalainen pikajuoksija, jonka päämatka on 400 metrin juoksu.

Francis voitti alle 20-vuotiaiden Keski-Amerikan ja Karibian mestaruuden 4&nbsp;×&nbsp;400&nbsp;metrin viestissä 2012. Barcelonan alle 20-vuotiaiden MM-kilpailuissa hän oli samana vuonna 400 metrillä yhdeksäs. Moskovan MM-kilpailuissa 2013 hän karsiutui 400 metrin välierissä ja juoksi ankkuriosuuden hopeaa saaneessa Jamaikan 4&nbsp;×&nbsp;400&nbsp;metrin viestijoukkueessa.

Francis karsiutui Pekingin MM-kilpailuissa 400 metrin välierissä. Rio de Janeiron olympialaisissa 2016 hän karsiutui 400 metrin välierissä ja juoksi ankkuriosuuden hopeaa saaneessa Jamaikan 4&nbsp;×&nbsp;400&nbsp;metrin viestijoukkueessa. Birminghamin MM-hallikilpailuissa 2018 hän karsiutui 400 metrin välierissä. Hän saavutti Gold Coastin Kansainyhteisön kisoissa 2018 pronssia 400 metrillä ja 4&nbsp;×&nbsp;400&nbsp;metrin viestissä. Dohan MM-kilpailuissa 2019 hän juoksi alkuerissä 4&nbsp;×&nbsp;400&nbsp;metrin viestissä. Loppukilpailussa Jamaika saavutti toisella kokoonpanolla hopeaa. Hän saavutti samoissa kilpailuissa hopeaa myös 4&nbsp;×&nbsp;400&nbsp;metrin sekaviestissä.

Francis on voittanut 400 metrin Jamaikan-mestaruuden 2015 ja 2016. 

## Henkilökohtaiset ennätykset
### Ulkoradat

### Sisäradat

## Lähteet ja huomautukset
Knut Molin

** Knut Adolf Molin** (26. elokuuta 1876 Tampere – 3. helmikuuta 1954 Helsinki) oli suomalainen korkeimman oikeuden oikeusneuvos ja ruotsalaisen kansanpuolueen kansanedustaja.

Molinin vanhemmat olivat apteekkari Karl Molin ja Rosa Johanna Karolina Tallqvist. Hän pääsi ylioppilaaksi 1894 (Nya svenska läroverket i Helsingfors) ja suoritti Helsingin yliopistossa oikeustutkinnon 1900 ja ylemmän hallintotutkinnon 1902. Molin sai varatuomarin arvon 1903.

Molin toimi asianajajana Raumalla 1902–1907 ja Turussa 1907–1911. Hän oli Turun hovioikeudessa ylimääräisenä virkamiehenä 1907–1914, kanslistina 1914, kirjaajana 1914–1917, asessorina 1918–1929 ja hovioikeudenneuvoksena 1929–1935. Molin oli välillä myös Ahvenanmaan tuomiokunnan tuomarina 1917. Hän oli sitten korkeimman oikeuden oikeusneuvoksena 1935–1946, apujäsenenä 1948–1949 ja ylimääräisenä oikeusneuvoksena 1950.

Molin oli lisäksi Turun köyhäinhoitohallituksen sihteerinä 1910–1915, Turun rahatoimikamarin notaarina 1911–1917, Turun kauppaseuran eläkelaitoksen sihteerinä 1919–1936 ja Åbo Akademin säätiön sihteerinä 1923–1936. Helsingissä hän oli Helsingin verovalmisteluviraston apulaissihteerinä 1946–1948.

Molin oli kansanedustajana 1924–1930 ja 1932–1933 edustaen Turun läänin eteläistä vaalipiiriä. Hän tuli eduskuntaan jälkimmäiselle kaudelleen 8. joulukuuta 1932 edistyspuolueen Juho Kaskisen tilalle. Molin oli presidentin valitsijamiehenä vuosien 1925 ja 1931 presidentinvaaleissa. Hän oli Turun kaupunginvaltuuston ja rahatoimikamarin varapuheenjohtajana sekä Turun kaupunginhallituksen jäsenenä. Hän kuului Åbo Akademin säätiön valtuuskuntaan ja hallitukseen sekä Turun Säästöpankin hallitukseen.

Knut Molin oli naimisissa vuodesta 1907 Agnes Erika Östbergin kanssa.

## Lähteet

## Aiheesta muualla
*
Harkimo

**Harkimo** on muun muassa seuraavien henkilöiden sukunimi:

* Amanda Harkimo (s. 1990), julkkis ja DJ, Hjallis Harkimon veljentytär ja kummityttö
* Dan Harkimo (s. 2004), jääkiekkoilija, Hjallis Harkimon poika
* Hjallis Harkimo (s. 1953), liikemies ja kansanedustaja, Osmo Harkimon poika
* Joel Harkimo (s. 1990), poliitikko ja mediapersoona, Hjallis ja Leena Harkimon poika
* Leena Harkimo (o.s. *Alamäki*, s. 1963), kansanedustaja, Hjallis Harkimon puoliso 1989–2002
* Osmo Harkimo (1923–2007), elokuvaaja, Hjallis Harkimon isä.
Sameli

**Sameli** voi tarkoittaa:

* Sameli Elomaa (1889–1967), pelimanni ja harmonikanvalmistaja
* Sameli Rajala (1858–1948), kansanedustaja ja maallikkosaarnaaja
* Sameli Tala (1893–1961), kestävyysjuoksija
* Sameli Ventelä (s. 1994), jääkiekkopuolustaja
Life After Death

**Life After Death** on yhdysvaltalaisen rap-artisti The Notorious B.I.G.:n toinen studioalbumi vuodelta 1997. Se julkaistiin tuplalevynä postuumisti kaksi viikkoa hänen kuolemansa jälkeen. *Life After Death* sisältää vierailevia artisteja kuten Jay Z, Lil’ Kim, D.M.C., The L.O.X. ja Puff Daddy. Albumia on myyty reilut kymmenen miljoonaa kappaletta.

Albumi sai kolme Grammy-ehdokkuutta: paras rap-albumi, paras rap-soolosingle (”Hypnotize”) ja paras duon tai ryhmän rap-single (”Mo Money Mo Problems”).

*Life After Deathiä* on pidetty yhtenä kaikkein merkittävimmistä mafioso rap -albumeista yhdessä Raekwonin *[[Only Built 4 Cuban Linx...|Only Built 4 Cuban Linx...:n]]* (1995), AZ:n *[[Doe or Die]]n* (1995), Jay Z:n *[[Reasonable Doubt]]in* (1996) ja Nasin *[[It Was Written]]in* (1996) ohella. Vuonna 2003 *[[Rolling Stone]]* -lehti asetti *Life After Deathin* sijalle 476 listallaan ”500 Greatest Albums”.

## Kappalelista
### Levy 1

### Levy 2

## Arvostelut
* Allmusic: 
* Robert Christgau: A
* Rolling Stone: 

## Lähteet
Glory (Britney Spearsin albumi)

**Glory** on yhdysvaltalaisen pop-laulajan Britney Spearsin yhdeksäs studioalbumi. Se julkaistiin maailmanlaajuisesti 26. elokuuta 2016. Ensimmäisenä singlenä albumilta julkaistiin "Make Me...".

Albumi ylsi Yhdysvalloissa Billboard 200 -listan kolmannella sijalla. Suomessa se debytoi virallisen albumilistan sijalla 8.

## Kappaleet

## Arvostelut
* Metacritic: 71/100
* Allmusic: 
* Entertainment Weekly: B
* Rolling Stone: 

## Lähteet
Tiaisten salainen elämä

**Tiaisten salainen elämä** on norjalaisen tietokirjailijan Andreas Tjernshaugenin kirjoittama tietoteos, jossa hän esittelee lähinnä Pohjoismaissa esiintyviä tavallisimpia tiaisia tali- ja sinitiaisisia ja niiden elämää. 

Kirjan tavoite on kertoa tutkimustuloksista, joita tali- ja sinitiaisten elämästä on saatu selville. Se kertoo tiaisista Norjan luonnon näkökulmasta, mutta esittelee myös suomalaisten tutkijoiden Jukka T. Forsmanin ja Jannes-Tuomas Seppäsen sieppojen ja tiaisten suhteita koskevien tutkimusten tuloksia.

Kirjan kuvituksena on piirroksia ja valokuvia. Kirjassa on lähdeluettelo ja hakemisto.

## Arviot
Pertti Koskimies huomauttaa Linnut-lehdessä, että kirja on kirjoitettu muodikkaaseen kokemuksiin perustuvaan tietokirjatyyliin mutta onneksi ei "ällöimmällä amerikkalaisella lipevyydellä". Hän myös ottaa esiin kirjoittajan terveen luontoasenteen: "Ja mikä tärkeintä, olen oppinut, ettei sellaisia tuiki tavallisia lintuja kuin tali- ja sinitiaisia pidä väheksyä. Sitä kuvittelee helposti tuntevansa ne, mutta niillä on enemmän salaisuuksia kuin äkkiseltään uskoisi." 

Monet kriitikot kiittävätkin juuri sitä, että niin tavallisista linnuista on tehty kirja, joka paljastaa niistä uusia puolia, kuten esimerkiksi Kouvolan Sanomissa Matti Tieaho, joka kuitenkin valittaa kuvituksen ankeutta.

## Lähteet

## Aiheesta muualla
* ''Tiaisten salainen elämä'' Atena Kustannuksen sivulla
Saint Vincent ja Grenadiinit kesäolympialaisissa 1992

**[[Saint Vincent ja Grenadiinit]]** osallistui Barcelonan olympialaisiin vuonna 1992 kuuden yleisurheilijan joukkueella, joista neljä oli miehiä ja kaksi naisia. Maa ei saavuttanut kisoissa yhtäkään mitalia. 

## Joukkue
### Yleisurheilu

Saint Vincent ja Grenadiineja edusti peräti kuusi yleisurheilijaa, mutta heidän kaikkien tie jäi alkueriin.

*Eswort Coombs - Miesten 200 metrin juoksu ja 4x400 metrin viesti
*Eversley Linley - Miesten 800 metrin juoksu ja 4x400 metrin viesti
*Lenford O'Garro - Miesten 4x400 metrin viesti
*Michael Williams - Miesten 4x400 metrin juoksu
*Gail Prescod - Naisten 100 metrin juoksu
*Bigna Samuel - Naisten 1500 metrin juoksu

## Lähteet
Accumoli

**Accumoli** on kunta Italiassa Latiumin alueella olevassa Rietin maakunnassa. Se sijaitsee Apenniinien vuoristossa. Kunta kuuluu osittain Gran Sasson ja Monti della Lagan kansallispuistoon (*Parco nazionale del Gran Sasso e Monti della Laga*), jossa on kesäisin luontopolkuja ja talvella hiihtolatuja levähdyspaikkoineen. WWF:n suojelema järvi Lago Secco on luontoarvoiltaan merkittävä.

## Nähtävyyksiä
Kunnan nähtävyyksiä ovat Palazzetto del Podestà ja torni Torre civica 1100-luvulta sekä Palazzo Marchese Cappello, joka toimii nykyään kansallispuiston luonnonmuseona. 

## Historia
Accumoli tuhoutui pahoin vuonna 2016 tapahtuneessa maanjäristyksessä.

## Lähteet

## Aiheesta muualla
Codex Laudianus

**Codex Laudianus** (Gregory-Aland -numero 08, lyhenne **E<sup>a</sup>**  tai **E** ) on 500-luvulla kirjoitettu käsikirjoitus Apostolien teoista. 

Teksti on kirjoitettu latinaksi ja kreikaksi hyvin kapeisiin, usein vain yhden sanan leveisiin palstoihin. Vasemmalle puolelle kirjoitettu latina on Vulgataa vanhempi latinankielinen käännös. Käsikirjoituksen teksti on sekoitus kahdesta tunnetusta Apostolien teon tekstiversiosta eli pidemmästä läntisestä tekstistä ja lyhyemmästä Alaxandrialaisesta tekstistä. Codex Laudianus on vanhin tunnettu Raamatun käsikirjoitus, joka sisältää jakeen Apt 8:37, eli Etiopialaisen hoviherran uskontunnustuksen, joka on vuoden 1992 suomennoksessa merkitty sulkeisiin.

Canterburyn arkkipiispa William Laud, jonka mukaan käsikirjoitus on nimetty, lahjoitti käsikirjoituksen vuonna 1636 Oxfordin Bodleian Librarylle, jossa sitä yhä säilytetään. 

## Historia

Käsikirjoituksen varhaista historiaa ei tunneta varmasti. Kirjoitukseen tehdyn merkinnän mukaan se on ollut Sardiniassa 600-luvulla. Sen on mahdollisesti tuonut Englantiin joko Theodoros Tarsoslainen vuonna 668 tai Apotti Ceolfrid 700-luvun alussa. Hyvin todennäköisesti Beda Venerabilis (kuollut 735) käytti sitä lähteenä Apostolien tekoja käsittelevässä kommentaaristaan, sillä Bedan siteeraamat osin harvinaisetkin tekstimuodot löytyvät kaikki käsikirjoituksesta.

## Teksti

Käsikirjoituksen kirjoittanut kirjuri ilmeisesti osasi kreikkaa paremmin kuin latinaa, sillä kreikankielisessä tekstissä on vähemmän virheitä. Vierekkäin kirjoitetut latinan ja kreikankieliset tekstit on kohdistettu vastaamaan toisiaan ja monissa kohden alkuperäisiä tekstejä on jouduttu muokkaamaan, jotta tarkka vastaavuus on saavutettu. Yleensä on muokattu latinankielistä, mutta paikoin myös kreikankielistä tekstiä. Tarkoista käännöksistä aiheutuu monin paikoin outoja ja kyseisiin kieliin kuulumattomia ilmaisuja.  

Kirjurin käyttämä kreikankielinen lähde on ilmeisesti ollut vanha Unsiaali-kirjoitus, joka kuitenkin on sisältänyt jo paljon Antiokialaisia lisäyksiä ja korjauksia. Kirjurin käyttämässä latinankielisessä lähteessä on ilmeisesti ollut pidempi läntisen tekstityypin mukainen teksti, josta kirjuri on mahdollisesti itse kääntänyt osia kreikaksi saadakseen palstat pysymään kohdistettuina. Käsikirjoituksessa oleva kreikka on näiltä osin erilaista kuin muissa käsikirjoituksissa. 

## Lähteet
Saint Vincent ja Grenadiinit kesäolympialaisissa 1988

**[[Saint Vincent ja Grenadiinit]]** osallistui Soulin olympialaisiin vuonna 1988 kuuden yleisurheilijan joukkueella, joista viisi oli miehiä ja yksi nainen. Kyseessä oli maan ensimmäinen esiintyminen olympialaisissa ja se jäi ilman mitaleita.

## Joukkue
### Yleisurheilu

Saint Vincent ja Grenadiineilla oli mukana kuusi urheilijaa mutta kaikki jäivät alkueriinsä.
Ensimmäisenä heistä urheili Andre Francois, joka sijoittui kahdeksan urheilijan alkuerässään seitsemänneksi.

*Andre Francois - Miesten 200 metrin juoksu
*Michael Williams - Miesten 400 metrin juoksu
*Eversley Linley - Miesten 800 metrin juoksu
*Orde Ballantyne - Miesten pituushyppy 
*Lennox Adams - Miesten kolmiloikka
*Jacqueline Ross - Naisten pituushyppy

## Lähteet
Sigifredo Mercado

**Sigifredo Mercado** (s. 21. joulukuuta 1968 Toluca, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja.

Mercado edusti koko uransa meksikolaisia seuroja. Hän pelasi Meksikon Primera Divisiónissa 387 ottelua, joissa hän teki 51 maalia. Mercadon pääsarjaura alkoi Ángeles de Pueblassa kaudella 1987–1988. Myöhemmin hän edusti pääsarjatasolla myös Pueblaa, Tolucaa, Leónia ja Atlasta. Viimeiset pääsarjaottelunsa Mercado pelasi Pueblassa kaudella 2004–2005.

Meksikon maajoukkueessa Mercado pelasi 21 ottelua vuosina 1998 ja 2001–2002. Hän oli mukana kolmessa arvoturnauksessa – CONCACAF Gold Cupissa 1998, Copa Américassa 2001 ja MM-kilpailuissa 2002. Näissä hän saavutti CONCACAF Gold Cupin mestaruuden ja Copa América -hopeaa.

## Lähteet
Pekka Hälvä

**Pekka Juho (P. J.) Hälvä** (7. joulukuuta 1876 Uukuniemi – 19. joulukuuta 1944 Kankaanpää) oli suomalainen kansakoulunopettaja ja nuorsuomalaisen puolueen kansanedustaja.

Hälvän vanhemmat olivat maanviljelijä Pekka Hälvä ja Beata Berg. Hän kävi kansakoulun ja valmistui kansakoulunopettajaksi 1898 Sortavalan opettajaseminaarista. Hälvä toimi kansakoulun johtajaopettajana Kirvussa 1898–1944 ja välirauhan aikana kansakoulunopettajana Jyväskylän maalaiskunnassa 1940–1941. Hän oli myös puutarhaviljelijä. 

Hälvä oli kansanedustajana 1914–1919 edustaen Viipurin läänin itäistä vaalipiiriä. Hän oli Kirvun kunnallislautakunnan jäsenenä ja Valtion opettajaneuvoston jäsenenä sekä osallistui edustajana kirkolliskokoukseen. 

Pekka Hälvä oli naimisissa 1900–1911 Aino Aliina Saarisen kanssa, 1912–1915 Lovisa Charlotta Kunnaksen kanssa ja vuodesta 1919 Eleonora Rouhiaisen kanssa.

## Lähteet
Laker Airways (täsmennyssivu)

**Laker Airways** voi tarkoittaa seuraavia lentoyhtiöitä:

* Laker Airways, Yhdistynyt kuningaskunta, 1966–1982
* Laker Airways, Bahama, 1992–2005
* Laker Airways, Yhdysvallat, 1996–1998.
Laker Airways (Bahama)

**Laker Airways**  oli bahamalainen lentoyhtiö. Sen perusti vuonna 1992 samannimisen brittiläisen yhtiön perustaja Sir Freddie Laker. Se aloitti tilauslennot Freeportin ja seitsemän yhdysvaltalaiskaupungin välillä kahdella vuokratulla Boeing 727:lla. Yhtiön laivasto kasvoi lopulta kymmeneen koneyksilöön.

Yhtiö lopetti toimintansa vuonna 2005 perustaja Lakerin terveyden heikentyessä.

## Lähteet
P. V. Oksman

**Pekka Vilho (Ville) Oksman** (19. joulukuuta 1876 Leppävirta – 28. kesäkuuta 1953 Kuopio) oli suomalainen poliitikko, joka toimi SDP:n kansanedustajana vuosina 1911–1917.

## Elämä
Ville Oksmanin vanhemmat olivat torppari Juho Oksman (s. 1847) ja Aurora Lipponen (1835-1884). Hän työskenteli sorvarina Karttulan Syvänniemessä toimeneella Saastamoisen tehtaalla 1900–1932 ja Kuopiossa vuodesta 1932 lähtien.

Vuonna 1907 Oksman valittiin Pohjois-Savon sosialidemokraattisen piiritoimikunnan jäseneksi. Oksmanista tuli kansanedustaja vuoden 1911 eduskuntavaaleissa, jolloin hän pudotti Aura Kiiskisen. Oksman putosi itse eduskunnasta vuoden 1916 vaaleissa, eikä onnistunut enää uusimaan paikkaansa. Sisällissodan jälkeen joulukuussa 1918 Oksman valittiin Karttulan kunnanvaltuustoon.

## Perhe
Ville Oksmanin puoliso oli karttulalainen Amanda Yletyinen (s. 1879), jonka kanssa hän avioitui vuonna 1900.

## Lähteet
Ravia, ravia!

**Ravia, ravia!** (*Dead Heat*) on vuonna 2002 ensi-iltansa saanut yhdysvaltalainen elokuva, jonka ohjasi Mark Malone. Elokuvan pääosissa ovat Kiefer Sutherland, Anthony LaPaglia, Radha Mitchell ja Lothaire Bluteau.

## Rooleissa
Sektorimalli

**Sektorimallilla** tarkoitetaan kaupunkimaantieteessä kaupungin rakennemallia, jossa kaupungin keskellä on liikekeskusta, josta lähtee maankäytännöllisiä sektorialueita ympäristöön. Niiden syntyyn ovat vaikuttaneet esim. liikennereitit, kuten joet, rautatiet ja tiet sekä luonnonmaantieteelliset seikat, kuten vuoristot ja alangot. Liikennereittien varteen tasaisille alueille on syntynyt teollisuuden sektoreita, joiden vieressä on köyhien asuinalueita. Varakkaiden asuinalueet ovat sektoreilla, joilla on hyvät kulkuyhteydet ja kauniit maisemat ja viihtyisä ympäristö. Sektorimalli muistuttaa vyöhykemallia siten että kaupunkimaantieteelliset alueet ovat myös erikseen omilla kehillään. Esimerkiksi Vantaan kaupungissa on sektorimallin piirteitä.

Sektorimallin esitti Homer Hoyt 1939.

## Lähteet
Anastasia Le-Roy

**Anastasia Le-Roy** (s. 11. syyskuuta 1987 Manchester) on jamaikalainen pikajuoksija, joka kilpailee pääasiassa 400 metrin juoksussa. Hän on 180 cm pitkä ja painaa 57 kg.

Hänen suurin saavutuksensa on maailmanmestaruus Pekingin maailmanmestaruuskilpailuista 2015 4&nbsp;×&nbsp;400&nbsp;metrin viestijuoksussa. Hän juoksi kultaa voittaneessa Jamaikan joukkueessa alkuerässä ensimmäisen osuuden, mutta loppukilpailuun hänen tilalleen vaihdettiin toinen urheilija. Myös Osakan MM-kilpailuissa 2007, jossa Jamaika voitti hopeaa, hän juoksi vain alkuerässä. Dohan MM-kilpailuissa 2019 hän juoksi loppukilpailussa avausosuuden Jamaikan saavuttaessa 4&nbsp;×&nbsp;400&nbsp;metrin viestissä pronssia

Kansainyhteisön kisoissa 2014 Glasgow'ssa Le-Roy juoksi kultaa 4 × 400 metrin viestijuoksun voittaneessa joukkueessa. Gold Coastin Kansainyhteisön kisoissa 2018 hän voitti kultaa 4 × 400 metrin viestissä ja hopeaa 400 metrillä. 

iAAF World Relays-viestimestaruuskilpailuissa hän on sijoittunut toiseksi 4 × 400 metrillä 2014 ja 2015. Pan-Amerikan kisoissa 2015 hän sai 4 × 400 metrim viestissä hopeaa.

Kesäuniverisadeissa Le-Roy on saavuttanut kaksi mitalia. Shenzhenissä 2011 hän sai pronssia 4 × 100 metrin juoksussa ja Kazanissa 2013 pronssia 400 metrin juoksussa.

Nuorten maailmanmestaruuskilpailuissa 2006 Le-Roy juoksi 4 × 100 metrin viestissä saaden pronssia ja 200 metrillä sijoittuen kuudenneksi.

## Henkilökohtaiset ennätykset
Lähde: IAAF
* 100 metrin juoksu: 11,41 (Kingston 2007)
* 200 metrin juoksu: 22,85 (Kingston 2016)
* 400 metrin juoksu: 50,57 (gold Coast 2018)

## Lähteet
Hannes Valkama

**Johannes (Hannes) Valkama** (18. joulukuuta 1876 Laukaa – 19. marraskuuta 1952 Joutseno) oli suomalainen kirkkoherra, rovasti ja kansallisen edistyspuolueen kansanedustaja.

Valkaman vanhemmat olivat työnjohtaja Kaarlo Valkama ja Vilhelmiina Siekkinen. Hän suoritti Bachelor of Theology (metodistipappi) -tutkinnon Bostonin yliopistossa 1906 ja tämän jälkeen hän suoritti Helsingin yliopistossa teologian erotutkinnon 1913. Valkama vihittiin papiksi 1913 ja hän suoritti pastoraalitutkinnon 1915.

Valkama oli Bostonin kaupungin siirtolaislähetyksen palveluksessa 1902–1906 ja hän toimi Kristillisen raittiusliiton matkasihteerinä ja Suomen kristillisen raittiuslehden toimitussihteerinä 1910–1913 sekä Sörnäisten yhteiskoulun uskonnon opettajana 1910–1912. Hän oli sitten Kiihtelysvaarassa virallisena apulaisena 1913, Vuokselan vt. kirkkoherrana 1914–1918, Viipurin pakkotyölaitoksen pappina 1918, Viipurin esikaupunkipappina 1918–1921, Viipurin uuden yhteiskoulun uskonnon opettajana 1919–1921 ja Rantasalmen kappalaisena 1921–1926. Valkama toimi viimeksi Kontiolahden kirkkoherrana 1926–1928 ja Luumäen kirkkoherrana 1928–1950. Hän sai rovastin arvon 1931.

Valkama oli kansanedustajana 1924–1927 edustaen Viipurin läänin läntistä vaalipiiriä. Hän oli Viipurin maalaiskunnan ja Rantasalmen kunnanvaltuustojen jäsenenä sekä toimi Luumäen kunnanvaltuuston puheenjohtajana.

Hannes Valkama oli naimisissa vuodesta 1926 Aino Elli Kankaanrinnan kanssa.

## Teoksia
* *Kuka sytytti tulen? : poimintoja raittiussaarnasta heinäk. 31 p:nä 1910 Helsingin Johanneksen kirkossa*. Suomen kristillisen raittiusliiton kirjasia. 1 sarja n:o 2. Suomen kristillinen raittiusliitto, Helsinki 1910

## Suomennoksia
* *Petetty* ; suomensi Hannes Valkama. Suomen kristillisen raittiusliiton kirjasia. 1 sarja n:o 4. Suomen kristillinen raittiusliitto, Helsinki 1912

## Lähteet
Holguín

**Holguin** on kunta ja kaupunki Kuubassa, sekä samannimisen provinssin pääkaupunki. Sen kunnan asukasluku vuonna 2022 oli 355&nbsp;189.

## Maantiede

Holguín sijaitsee Kuuban kaakkoisosassa Holguínin provinssissa noin 31 kilometriä Gibaran satamasta saaren pohjoisrannikolta sisämaahan päin etelään. Kaupunki on kukkuloiden ympäröimässä laaksossa.

## Historia
Ennen eurooppalaisten saapumista nykyisen Holguínin alueella sijaitsi alkuperäisasukkaiden kylä. Nykyinen Holguín on perua Kuuban kuvernööri Diego Velázquezin maalahjoituksesta (*merced*) Francisco García Holguínille vuoden 1515 jälkeen. Alkuperäinen alue ei ollut nykyisen kaupungin alueella, mutta se siirrettiin sinne vuoden 1545 paikkeilla. Myöhemmin maat jaettiin Holguínin kolmen lapsenlapsen kesken. Yhdelle näistä kolmesta alueesta muodostui vakinainen asutus, joka sai vuonna 1720 nimen San Isidoro de Holguín. Virallisissa asiakirjoissa paikalla merkittiin asuneen 135 alkuperäiskansan jäsentä vielä vuonna 1775. Mahdollisesti heitä oli jopa enemmän, koska viralliset tilastot yleensä aliarvioivat heidän määränsä. Muuten Holguín kasvoi pitkään vain hyvin hitaasti.

Vuosien 1868–1878 kymmenvuotisen sodan aikana holguínilainen Julio Grave de Peralta juohti yhtä sodan ensimmäisistä taisteluista, jossa Kuuban itsenäisyyttä tavoitelleet kapinalliset päätyivät espanjalaisten piirittämäksi Holguínissa. Kuuban itsenäisyyssodassa 1895–1898 taas itsenäisyyttä tavoitelleet kapinalliset valtasivat kaupungin Calixto García Iñiguezin johdolla. Yhdysvallat miehitti Kuuban Espanjalta ja Holguín oli tärkeä yhdysvaltalaisten tukikohta. Kun yhdysvaltalaisjoukot päättivät miehityksen ja Kuuba itsenäistyi vuonna 1902 Holguín alkoi kasvaa sokeribuumin myötä. Kaupunkia uusin varoin rakennettaessa kaupunkisuunnitelma toteutettiin ruutukaavan mukaisesti ja kaavoitukseen sisällytettiin runsaasti puistoja. Jonkin aikaa myöhemmin kaupunki liitettiin vielä Carretera Centralin maantiehen.

Vuonna 1976 perustettiin Holguínin provinssi ja Holguínista tuli sen hallinnollinen keskus. Uuteen keskukseen nousi kevyttä teollisuutta ja 1990-luvulta alkaen se hyötyi matkailun kehittymisestä rannikolla kaupungin pohjoispuolella. Kaupungin lähellä on maatila, jossa Fidel ja Raul Castro viettivät lapsuutensa.

## Väestö
Kuuban tilastokeskuksen mukaan Holguínin kunnan (*municipio*) asukasluku vuonna 2022 oli 355&nbsp;189. Vuonna 2006 vastaava lukema oli 331&nbsp;580.

## Lähteet

## Aiheesta muualla
Vyöhykemalli

**Vyöhykemalilla** eli **kehämallilla** tarkoitetaan kaupunkimaantieteessä kaupungin kaavamaisesti esitettyä rakennemallia, jossa liikekeskustan ympärillä on eri toimintojen ja maankäytännöllisiä kehiä. Lähinnä keskustaa ovat teollisuus ja logistiikka-alueet. Seuraavaksi tulevat pieni- ja keskituloisten asuinalueet ja uloimpana ovat varakkaiden asuinalueet ja maaseutu.

Kehien syntyyn vaikuttavat monet seikat. Liikekeskusta on kaupankäynnin, hallinnon ja monien muiden toimintojen esim. kulttuurin keskus, joka tavallisesti on keskellä kaupunkia. Keskus on riippuvainen teollisuudesta ja logistiikasta, jotka ovat siksi seuraavana. Teollisuusalueiden ympäristö ei ole viihtyisä asuinalueena, joten halvimmat tontit syntyvät teollisuusalueiden ympärille. Tämä johtaa segregaatioon eli alueiden sosiaaliseen erilaistumiseen, kun pienituloiset asuttavat näitä alueita. Varakkaat asuvat uloimmalla kehällä, jossa on luontoa ja viihtyisät, väljät elinolosuhteet.

Kehämallin esitti Ernest Burgess vuonna 1927.

## Lähteet
Yhdysvaltain avoin tennisturnaus 2016

Vuoden **2016 [[Yhdysvaltain avoin tennisturnaus]]** pelattiin 29. elokuuta – 11. syyskuuta 2016 Queensissä, New Yorkissa. Se oli kaikkiaan 136. Yhdysvaltain avoin tennisturnaus ja vuoden neljäs Grand Slam -turnaus.

Miesten kaksinpelin puolustava mestari oli Novak Đoković ja naisten kaksinpelin Flavia Pennetta.

Naisten kaksinpelissä mestaruuden voitti Angelique Kerber, jolle Yhdysvaltain avointen mestaruus oli ensimmäinen ja Grand Slam -voitto toinen urallaan. Hän päihitti loppuottelussa Karolína Plíškován. Miesten kaksinpelin voitti Stanislas Wawrinka, joka päihitti loppuottelussa Đokovićin.

## Sijoitetut pelaajat

### Miesten kaksinpeli

# Novak Đoković *(loppuottelu)*
# Andy Murray *(puolivälierät)*
# **[[Stanislas Wawrinka]] (mestari)**
# Rafael Nadal *(4. kierros)*
# Milos Raonic *(2. kierros)*
# Kei Nishikori *(välierät)*
# Marin Čilić *(3. kierros)*
# Dominic Thiem *(4. kierros, luovutti)*
# Jo-Wilfried Tsonga *(puolivälierät, luovutti)*
# Gaël Monfils *(välierät)*
# David Ferrer *(3. kierros)*
# David Goffin *(1. kierros)*
# Richard Gasquet *(1. kierros)*
# Nick Kyrgios *(3. kierros, luovutti)*
# Roberto Bautista Agut *(3. kierros)*
# Feliciano López *(2. kierros)*
# Bernard Tomic *(1. kierros)*
# Pablo Cuevas *(2. kierros)*
# Steve Johnson *(2. kierros)*
# John Isner *(3. kierros)*
# Ivo Karlović *(4. kierros)*
# Grigor Dimitrov *(4. kierros)*
# Kevin Anderson *(3. kierros)
# [[Lucas Pouille]] *(puolivälierät)*
# [[Philipp Kohlschreiber]] *(1. kierros, luovutti)*
# [[Jack Sock]] *(4. kierros)*
# [[Alexander Zverev]] *(2. kierros)*
# [[Martin Kližan]] *(1. kierros)*
# [[Sam Querrey]] *(1. kierros)*
# [[Gilles Simon]] *(2. kierros)*
# [[Albert Ramos]] *(2. kierros)*
# [[Benoît Paire]] *(2. kierros)*


=== Naisten kaksinpeli ===

# [[Serena Williams]] *(välierät)*
# *'Angelique Kerber (mestari)*'
# [[Garbiñe Muguruza]] *(2. kierros)*
# [[Agnieszka Radwańska]] *(4. kierros)*
# [[Simona Halep]] *(puolivälierät)*
# [[Venus Williams]] *(4. kierros)*
# [[Roberta Vinci]] *(puolivälierät)*
# [[Madison Keys]] *(4. kierros)*
# [[Svetlana Kuznetsova]] *(2. kierros)*
# [[Karolína Plíšková]] *(loppuottelu)*
# [[Carla Suárez Navarro]] *(4. kierros)*
# [[Dominika Cibulková]] *(3. kierros)*
# [[Johanna Konta]] *(4. kierros)*
# [[Petra Kvitová]] *(4. kierros)*
# [[Timea Bacsinszky]] *(2. kierros)*
# [[Samantha Stosur]] *(2. kierros)*
# [[Anastasija Pavljutšenkova]] *(3. kierros)*
# [[Barbora Strýcová]] *(1. kierros)*
# [[Jelena Vesnina]] *(3. kierros)*
# [[Kiki Bertens]] *(1. kierros)*
# [[Irina-Camelia Begu]] *(1. kierros)*
# [[Elina Svitolina]] *(3. kierros)*
# [[Darja Kasatkina]] *(1. kierros)*
# [[Belinda Bencic]] *(3. kierros)*
# [[Caroline Garcia]] *(3. kierros)*
# [[Laura Siegemund]] *(3. kierros)*
# [[Sara Errani]] *(1. kierros)*
# [[Coco Vandeweghe]] *(1. kierros)*
# [[Ana Ivanović]] *(1. kierros)*
# [[Misaki Doi]] *(1. kierros)*
# [[Tímea Babos]] *(3. kierros)*
# [[Mónica Puig]] *(1. kierros)''

## Lähteet

## Aiheesta muualla
Moniydinmalli

**Moniydinmalli** on kaavamaisesti esitetty kaupungin rakennemalli, joka on tyypillinen suurille kaupungeille. Liikennereitit ja luonnonmaantieteelliset seikat ovat saaneet aikaan sektoreita, ja liikekeskustan ympärille on muodostunut kaupungeille tyypillisiä vyöhykkeitä. Esikaupunkeihin, liikenteen solmukohtiin ja muuten hyviin paikkoihin on syntynyt liikekeskustan kanssa kilpailevia kaupankäynnin ja liiketoiminnan keskuksia, joissa on eri alojen liikkeiden keskittymiä ja isoja kauppakeskuksia. Moniydinmallissa on teollisuusalueita ja lähiöitä rikkonaisesti ja usein myös varsinaisen kaupunkialueen ulkopuolella. Suomessa esimerkiksi Helsinki, Vantaa ja Espoo edustavat moniydinmallia, vaikkakin niissä on piirteitä myös vyöhyke- ja sektorimalleista. Esimerkiksi Lontoossa on kaksi erillistä liikekeskustaa, Lontoon City ja Docklands.

## Lähteet
*Lukion maantiede 1–2, s. 99. Otava, 2010.